Woorde uit die Bybel – Die Here - www.bybelkennis.co.za
To be human is to love … We can choose what to love; we cannot choose whether to love – Augustinus.
Kry ons die leerstelling van die Drie-eenheid in die Bybel? Kom ons kyk:
Jesus bevestig die monoteïsme van die Ou Testament: Die Here ons God is die enigste Here (Markus 12:29).
Jesus het Homself as die Seun van God op ‘n unieke wyse beskou: My Vader het alles aan My toevertrou en niemand ken die Seun nie, behalwe die Vader; en ook ken niemand die Vader nie, behalwe die Seun en elkeen aan wie die Seun Hom wil bekend maak (Matteus 11:27). Daarom moet almal die Seun eer net soos hulle die Vader eer. Wie nie die Seun eer nie, eer ook nie die Vader wat Hom gestuur het nie (Johannes 5:23).
Jesus belowe die Heilige Gees: Ek sal die Vader vra en Hy sal vir julle ‘n ander Voorspraak stuur om vir ewig by julle te wees, naamlik die Gees (Johannes 14:16).
Jesus sê dat die dissipels moet uitgaan en mense doop in die Naam van die Vader en die Seun en die Heilige Gees (Matteus 28:19). Let op: Naam (enkelvoud) en nie Name nie.
In die Geloofsbelydenis van Athanasius lees ons: “Want die persoon van die Vader is ‘n ander, van die Seun ‘n ander en van die Heilige Gees ‘n ander; maar die Vader, die Seun en die Heilige Gees is een Godheid met gelyke eer en mede-ewige majesteit.” [Die leer van die Drie-eenheid word elders op die webblad bespreek. Dit gaan nie verder hier bespreek word nie.]
Ons volgende bespreking gaan oor die woord Sonde.
Tags: Die Here